CELEX: 52005PC0140
Language: mt
Date: 2005-04-14
Title: Proposta għal deċiżjoni tal-Kunsill dwar it-twettiq tal-kundizzjonijiet stipulati fl-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Rumanija min-naħa l-oħra, fir-rigward ta' estensjoni tal-perijodu previst fl-Artikolu 9(4) tal-Protokoll 2 għall-Ftehim Ewropew {SEC(2005)477}

Avviż Legali Importanti

|

52005PC0140

Proposta għal deċiżjoni tal-Kunsill dwar it-twettiq tal-kundizzjonijiet stipulati fl-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Rumanija min-naħa l-oħra, fir-rigward ta' estensjoni tal-perijodu previst fl-Artikolu 9(4) tal-Protokoll 2 għall-Ftehim Ewropew {SEC(2005)477}  /* KUMM/2005/0140 finali */  

	[pic] | KUMMISSJONI TAL-KOMUNITAJIET EWROPEJ |Brussel 14.04.2005KUMM(2005)140 finaliProposta għalDEĊIŻJONI TAL-KUNSILLdwar it-twettiq tal-kundizzjonijiet stipulati fl-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Rumanija min-naħa l-oħra, fir-rigward ta' estensjoni tal-perijodu previst fl-Artikolu 9(4) tal-Protokoll 2 għall-Ftehim Ewropew(preżentata mill-Kummissjoni) {SEC(2005)477}MEMORANDUM TA' SPJEGAZZJONI1. Skond l-Artikolu 9(4) tal-Protokoll 2 tal-Ftehim Ewropew mar-Rumanija, fl-ewwel ħames snin wara d-dħul fis-seħħ tal-ftehim, u b'deroga mill-paragrafu 1 (3) ta' l-istess Artikolu, ir-Rumanija setgħet, eċċezzjonalment fejn jidħlu prodotti ta’ l-azzar, tagħti għajnuna pubblika għal skopijiet ta' ristrutturar. Dan seta' jseħħ sakemm l-għajnuna twassal ‘l-intrapriżi benefiċjarji isiru viabbli f'kundizzjonijiet ta' suq normali fl-aħħar tal-perijodu ta' ristrutturar, u li l-ammont u l-intensità ta' din l-għajnuna huma limitati għal dak li huwa assolutament meħtieġ biex jerġgħu jsiru viabbli. L-għajnuna għandha titnaqqas progressivament u l-programm tar-ristrutturar huwa marbut ma' razzjonalizzazzjoni globali u tnaqqis tal-kapaċità ta' produzzjoni sħiħa fir-Rumanija.2. Dan il-perjodu inizjali skada fil-31 ta' Diċembru 1997 għar-Rumanija.3. Ir-Rumanija talbet estensjoni tal-perijodu hawn fuq imsemmi f’ Diċembru 1997.4. Programm ta' ristrutturazzjoni realistiku, li jinkludi pjanijiet ta' viabilità għal kumpaniji individwali, u li jirrispetta l-kriterji stipolati fl-Artikolu 9(4) tal-Protokoll 2 tal-Ftehim Ewropew, huma l-bażi meħtieġa biex jintlaħaq ftehim fuq l-estensjoni mitluba f'liema perjodu r-Rumanija tista' tagħti għajnuna statali għal skopijiet ta' ristrutturar.5. F' Mejju ta' l-2002, il-Kummissjoni pproponiet estensjoni tal-perjodu li fih il-Bulgarija, ir-Repubblika Ċeka, il-Polonja u r-Rumanija jistgħu jagħtu għajnuniet biex jiġu rristrutturati l-oqsma ta' l-azzar tagħhom. Dan sar għaliex inħasset il-ħtieġa li tinstab soluzzjoni aċċettabli biex jitmexxa 'l quddiem il-proċess tar-ristrutturar ta' l-oqsma ta' l-azzar fil-pajjiżi kandidati kkonċernati, u biex titwitta t-triq għall-għeluq tan-negozjati ta' adeżjoni fuq il-Kapitolu dwar il-Kompetizzjoni.6. L-estensjoni tista' b'hekk tipprovdi l-bażi legali biex tingħata l-għajnuna għar-ristrutturar fil-perjodu qabel id-dħul fil-qafas tal-pjanijiet meħtieġa għar-ristrutturar. (i.e. l-għajnuna mogħtija għandha tkun limitata u fi proporzjon mat-tnaqqis tal-kapaċità); ikollha wkoll l-effett li tillegalizza b'lura l-għajnuna li setgħet ingħatat illegalment minn meta daħal fis-seħħ il-Ftehim Ewropew.7. L-estensjoni ser tidħol fis-seħħ biss wara l-adozzjoni u l-evalwazzjoni ta' pjan ta’ ristrutturar u pjanijiet ta' dħul u nefqa, li jilħqu l-kriterji tal-Protokoll 2 tal-Ftehim Ewropew.8. Bil-ħsieb li jintlaħaq dan il-għan, ġie mfassal Protokoll Addizzjonali għall-Ftehim Ewropew mar-Rumanija.9. Dan il-Protokoll Addizzjonali għall-Ftehim Ewropew ġie ffirmat mill-Komunità u r-Rumanija fit-23 ta’ Ottubru 2002. Saret applikazzjoni proviżjorja qabel id-dħul fis-seħħ, kif previst mill-Artikolu 300 (2) tat-Trattat li jistabbilixxi l-Komunità Ewropea, kif previst mill-Artikolu 1 tad-Deċiżjoni tal-Kunsill tad-29 ta' Lulju 2002 dwar il-firma u l-applikazzjoni proviżjora ta' Protokoll Addizzjonali għall-Ftehim Ewropew.10. Il-Protokoll Addizzjonali jipprevedi estensjoni tal-perjodu previst mill-Protokoll 2 ta' tmien snin oħra, mill-1 ta' Jannar 1998, bil-kundizzjoni li jintlaħqu ċerti kriterji.11. L-ewwel kundizzjoni ntlaħqet mir-Rumanija, peress li din ippreżentat lill-Kummissjoni pjan ta' ristrutturar kif ukoll pjan ta' dħul u nefqa tal-kumpaniji kkonċernati, li ġew evalwati u miftehma mill-Awtorità Nazzjonali dwar l-Għajnuna Statali (il-Kummissjoni għall-Kompetizzjoni).12. It-tieni kundizzjoni hija l-aħħar evalwazzjoni tal-programm ta' ristrutturar u l-pjan ta' dħul u nefqa mill-Kummissjoni, bil-għan li jiġi ddeterminat jekk il-ħtiġijiet imniżżla taħt l-Artikolu 9(4) tal-Protokoll 2 tal-Ftehim Ewropew humiex milħuqa.13. Is-servizzi tal-Kummissjoni għamlu l-aħħar evalwazzjoni li tikkonkludi li l-programm ta' ristrutturar u l-pjan li ppreżentat ir-Rumanija laħqu l-ħtiġijiet tal-Artikolu 9(4) tal-Protokoll 2 tal-Ftehim Ewropew.14. Il-Kummissjoni qed tipproponi Deċiżjoni tal-Kunsill li tapprova l-evalwazzjoni finali tal-Kummisjoni, kif inhu previst mill-Artikolu 3 tal-Protokoll Addizzjonali. Ladarba l-Kunsill ikun ta l-approvazzjoni tiegħu, il-kundizzjonijiet imniżżla fl-Artikoli 2 u 3 tal-Protokoll Addizzjonali jkunu sodisfatti u l-estensjoni tal-perijodu previst mill-Protokoll 2 jidħol fis-seħħ.15. Il-Kunsill hu għalhekk mitlub li japprova l-abbozz propost mehmuż għal Deċiżjoni fuq it-twettiq tal-kundizzjonijiet imniżżla taħt l-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom minn naħa, u l-Bulgarija minn naħa l-oħra, fir-rigward ta' estensjoni tal-perjodu previst fl-Artikolu 9(4) tal-Protokoll 2 tal-Ftehim Ewropew.Proposta għalDEĊIŻJONI TAL-KUNSILLdwar it-twettiq tal-kundizzjonijiet stipulati fl-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Rumanija min-naħa l-oħra, fir-rigward ta' estensjoni tal-perijodu previst fl-Artikolu 9(4) tal-Protokoll 2 għall-Ftehim EwropewIL-KUNSILL TA' L-UNJONI EWROPEA,Wara li kkunsidra l-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Rumanija min-naħa l-oħra, bl-intenzjoni li jiġi estiż il-perijodu previst fl-Artikolu 9(4) tal-Protokoll 2 għall-Ftehim Ewropew, u b'mod partikolari l-Artikolu 3 ta' dan il-Ftehim;Wara li kkunsidra l-proposta mill-Kummissjoni[1],Billi:(1) Ftehim Ewropew li stabbilixxa assoċjazzjoni bejn il-Komunitajiet Ewropej u l-Istati Membri tagħhom min-naħa u r-Rumanija min-naħa l-oħra[2], daħal fis-seħħ fl-1 ta' Frar 1995.(2) L-Artikolu 9(4) tal-Protokoll 2 għall-Ftehim Ewropew mar-Rumanija, jistipula li fl-ewwel ħames snin wara d-dħul fis-seħħ tal-Ftehim, u b'deroga mill-paragrafu 1 (3) ta' l-istess Artikolu, il-Bulgarija setgħet, eċċezzjonalment fejn jidħlu prodotti ta’ l-azzar, tagħti għajnuna pubblika għal skopijiet ta' ristrutturar. Dan bil-kundizzjoni li l-għajnuna twassal l-intrapriżi benefiċjarji biex isiru viabbli f'kundizzjonijiet ta' suq normali fl-aħħar tal-perjodu ta' ristrutturar, u li l-ammont u l-intensità ta' din l-għajnuna huma limitati għal dak li huwa assolutament neċessarju biex jerġgħu jsiru viabbli. L-għajnuna għandha titnaqqas progressivament u l-programm tar-ristrutturar huwa marbut ma' razzjonalizzazzjoni globali u tnaqqis tal-kapaċità ta' produzzjoni sħiħa fil-Bulgarija;(3) L-ewwel perjodu ta' ħames snin skada fil-31 ta' Diċembru 1997;(4) Ir-Rumanija talbet estensjoni tal-perjodu hawn fuq imsemmi f’ Diċembru 1997;(5) Deher xieraq li tingħata estensjoni ta' dan il-perjodu għal perjodu addizjonali ta' tmien snin li jibda fl-1 ta' Jannar 1998 jew;(6) Għalhekk, Protokoll Addizzjonali għall-Ftehim Ewropew ġie ffirmat mill-Komunità u r-Rumanija fil-23 ta' Ottubru 2002 u huwa proviżorjament applikat minn din id-data.(7) Skond l-Artikolu 2 tal-Protokoll Addizzjonali, l-estensjoni tal-perjodu msemmi hawn fuq huwa b’kundizzjoni ta’ preżentazzjoni min-naħa tar-Rumanija ta' programm ta' ristrutturar u pjanijiet ta' intrapriża li jilħqu t-talbiet ta’ l-Artikolu 9(4) tal-Protokoll 2 għall-Ftehim Ewropew u ġew analizzat u miftiehma mill-Awtorità Nazzjonali dwar l-Għajnuna Statali (il-Kummissjoni għall-Kompetizzjoni);(8) F' Diċembru ta' l-2004, ir-Rumanija ppreżentat programm ta' ristrutturar kif ukoll pjan ta' intrapriża lill-Kummissjoni għall-kumpaniji li bbenefikaw minn għajnuna statali għar-ristrutturar;(9) Skond l-Artikolu 3 tal-Protokoll Addizzjonali, l-estensjoni tal-perjodu msemmi hawn fuq għandu l-kundizzjoni ta’ evalwazzjoni aħħarija tal-programm ta' ristrutturar u tal-pjanijiet ta' intrapriża mill-Kummisjoni;(10) Il-Kummissjoni għamlet analiżi finali tal-programm ta’ ristrutturazzjoni u l-pjanijiet ta’ intrapriża mressqa mir-Rumanija. Din l-analiżi tindika li l-implimentazzjoni tal-programm tar-ristrutturazzjoni u tal-pjanijiet ta’ intrapriża se twassal biex il-kumpaniji kkonċernati jilħqu il-viabilità taħt kundizzjonijiet normali tas-suq. Turi wkoll li l-ammonti ta' għajnuna Statali għal raġunijiet ta' ristrutturar kif speċifikati fil-pjan huma strettament limitati għal dak li huwa neċessarju biex il-kumpanija titħalla tqum fuq saqajha u ser jitnaqqsu progressivament u jieqfu sa' l-2004. L-analiżi tindika wkoll li r-razzjonalizzazzjoni globali u t-tnaqqis tal-kapaċità eċċessiva tal-kumpaniji benefiċjarji ser jintlaħqu. L-evalwazzjoni għalhekk tikkonkludi li l-programm ta' ristrutturar u l-pjan ta' intrapriża jissodisfaw il-ħtiġijiet ta' l-Artikolu 9(4) għall-Protokoll 2 tal-Ftehim Ewropew;IDDEĊIEDA KIF ĠEJ:Artikolu 1Il-programm ta' ristrutturar u l-pjanijiet ta' intrapriża ppreżentati lill-Kummisjoni mir-Rumanija skond l-Artikolu 2 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Rumanija, min-naħa l-oħra, bl-intenzjoni li jiġi estiż il-perjodu msemmi fl-Artikolu 9(4) tal-Protokoll 2 tal-Ftehim Ewropew huma konformi mal-ħtiġijiet imniżżla fl-Artikolu 9(4) tal-Protokoll 2.Artikolu 2Il-perijodu li fih ir-Rumanija tista' eċċezzjonalment, fir-rigward ta' prodotti ta' l-azzar, tagħti għajnuna pubblika għal fini ta' ristrutturar skond id-dispożizzjonijiet ta' l-Artikolu 9(4) tal-Protokoll 2 huwa hawnhekk estiż b'perjodu addizzjonali ta' tmien snin mill-bidu ta' l-ewwel ta' Jannar 1998, kif inhu previst mill-Artikolu 1 tal-Protokoll Addizzjonali.Magħmula fi Brussel,Għall-KunsillIl-President [1] ĠU C […], […], p. […].[2] ĠU L 357, tal-31.12.1994, p.3.